Dance Dance Revolution

**Dance Dance Revolution**, **DDR** u "**La máquina de varsal**" es un vidiojuegu simulaol de varsi controlau colos pies del jugaol. Es prouciu pola impresa japonesa Konami. La su primel eición, en holma d'arcade, hue realiçau en Japón en 1998. Dendi la su criación án siu proucias una tupa variacionis, encluyendu angunas pa usu caseru. Es crasificau cumu un huegu Bemani (Bemani es una contración haponesa la parabra Beatmania, el nombri el primel huegu musical de Konami).

Ena velsión arcade, el huegu está holmau pol una cabina con una pantalla, artavozis i luzis de Neón. Frenti a la cabina i sobri el suelu s'alcuentra una pratahorma e varsi con cuatru panelis cuairaus. Ca hugaol tiini 9 panelis nuna matrís de 3x3: cuatru flechas coloreás (arriba, abahu, gocha i derecha) i 5 panelis metálicos neutralis. Angunas pratahormas posein barras assitiás verticalmenti alatrás la pratahorma que ayua a los jugaoris.

Nel criaeru e cancionis pal huegu participan várius artistas, encluyendu los que apaicin ena seri e discus Dancemania i otrus de Konami, cumu Naoki Maeda, prencipal compositol musical pa esta seri e huegus. Angunus artistas án dau letras las sus cancionis cumu es el chascu d'Aerosmith, que donó la canción "I Don't Want to Miss a Thing" pal "Dance Dance Revolution ExtraMix" que tamién está disponibri en velsión pa PlayStation.

## Ohetivus del huegu
Los hugaoris lihin una canción duna lista e cancionis disponibris. Duranti un huegu normal, cuatru flechas direcionales remanecin estáticas ena parti superiol de la pantalla. Algotras flechas ahilan dendi la parti inferiol de la pantalla hata las flechas estáticas ena parti superiol. Cuandu las flechas en movimientu s'alcuentran sobri las flechas estáticas, el hugaol ebi pisal sobri la flecha correta ena pratahorma. En angunus chascus dos u mas flechas ebin sel pursás al mesmu tiempu, lo que obliga al hugaol a sartal pa pursal dos flechas a la vezi u agarbalsi pa pursalas colas manus u roillas. Desta manera, el huegu envita al hugaol a varsal sigún la coreografia prestablecia pa ca canción. Pol otru lau, ai angunas flechas enas que ai que mantenel pursau el botón correspondienti duranti el tiempu estableciu hucheás Freeze Arrow. Éstas huerun entroucias en huegus mas recientis (a partil de DDR Max)

La canción se va esarrollandu a meyia qu'el hugaol acierta ena pursación de las flechas. Si el hugaol lleva un nivel d'aciertus ménimu ai una barra qu'endica qu'el su nivel de desempeñu á siu bahu, la canción puei acabihal nun puntu entrimeyu, i el hugaol, perdel el huegu. Peru si ésti logra chegal al final duna canción, el hugaol recibi una puntuación final que puei dil duna "AAA" a una "E" (ondi "AAA" la mehol calificación otenia i "E" la piol), basau ena cantiá e pasus corretus qu'aiga hechu i ena sincronia con el huegu (la sincronia se mii endi "miss" qu'endica que nu s'á prouciu un aciertu nel momentu, "good" qu'endica que abati nu se prouci el aciertu i "perfect" qu'endica qu'el aciertu se prouhu nel momentu precisu).

Nuna canción, desistin fatoris qu'eterminan la su deficurtá varsi, los cualis están aseñalaus en pies i beats per minute (BPM).

Ocionis aicionalis puein heneral cámbeus nel huegu, cumu el açonchal las flechas nun puntu préviu al momentu pursalas u que apaiçan repentinamenti. Tamien se puei cambeal la velociá duna canción, assín cumu la secuéncia flechas.

## Lançamientus

## Tamién guipal
*StepMania

## Atihus
* DDR Spain Comuniá de hugaoris de DDR d'España
* DDR Zaragoza Comuniá de hugaoris de DDR de Çaragoça.